CELEX: 
Language: ro
Date: 2021-11-25 00:00:00
Title: REGULAMENTUL DE PUNERE ÎN APLICARE (UE) …/… AL COMISIEI de modificare a anexei VI la Regulamentul de punere în aplicare (UE) 2019/2072 în ceea ce privește introducerea în Uniune a cartofilor pentru consum din Bosnia și Herțegovina, Muntenegru și Serbia și de abrogare a Deciziilor de punere în aplicare (UE) 2012/219/EU și (UE) 2015/1199

REGULAMENTUL DE PUNERE ÎN APLICARE (UE) …/… AL COMISIEI
            
            
               din 25.11.2021
            
            
               de modificare a anexei VI la Regulamentul de punere în aplicare (UE) 2019/2072 în ceea ce privește introducerea în Uniune a cartofilor pentru consum din Bosnia și Herțegovina, Muntenegru și Serbia și de abrogare a Deciziilor de punere în aplicare (UE) 2012/219/EU și (UE) 2015/1199
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2016/2031 al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului
                  1
               , în special articolul 40 alineatul (2),
            
            
               întrucât:
            
            
               (1)Rubrica 17 din anexa VI la Regulamentul de punere în aplicare (UE) 2019/2072 al Comisiei
                  2
                interzice introducerea în Uniune a tuberculilor din specia Solanum L. și a hibrizilor lor, alții decât cei specificați la rubricile 15 și 16 din anexa respectivă, inclusiv a tuberculilor de Solanum tuberosum L. (denumite în continuare „planta specificată”) originari din anumite țări terțe.
            
            
               (2)Această interdicție nu se aplică țărilor terțe europene și zonelor specifice enumerate la rubrica 17, a patra coloană, litera (b) din anexa VI la Regulamentul de punere în aplicare (UE) 2019/2072, dacă sunt recunoscute ca fiind indemne de Clavibacter sepedonicus (Spieckermann and Kotthoff) Nouioui et al. (denumit în continuare „organismul dăunător specificat”), care cauzează boala denumită „putregaiul inelar al cartofului”, sau dacă legislația lor este recunoscută ca fiind echivalentă cu normele Uniunii privind protecția împotriva respectivului organism dăunător.
            
            
               (3)Din informațiile furnizate de Muntenegru și legate de campaniile anuale de anchetă desfășurate în perioada 2010-2020, precum și din informațiile colectate în cursul unui audit al Comisiei privind sectorul cartofilor realizat în această țară în noiembrie 2019, reiese că organismul dăunător specificat nu este prezent în Muntenegru. Această țară a elaborat un plan de acțiune satisfăcător drept răspuns la recomandările din raportul final al auditului în ceea ce privește îmbunătățirea controalelor fitosanitare în sectorul cartofilor. Prin urmare, este oportun să se recunoască Muntenegrul ca fiind indemn de Clavibacter sepedonicus (Spieckermann and Kotthoff) Nouioui et al. și să se permită introducerea în Uniune a cartofilor de consum din Muntenegru, dat fiind că această țară este considerată indemnă de organismul dăunător specificat.
            
            
               (4)Prin Deciziile de punere în aplicare 2012/219/UE
                  3
                și (UE) 2015/1199
                  4
                ale Comisiei, Serbia și, respectiv, Bosnia și Herțegovina au fost recunoscute ca fiind indemne de organismul dăunător specificat.
            
            
               (5)Întrucât, potrivit rezultatelor anchetelor și a auditurilor respective, situația nu s-a schimbat în Bosnia și Herțegovina și în Serbia de la adoptarea deciziilor de punere în aplicare menționate, respectivele țări terțe sunt în continuare considerate ca fiind indemne de organismul dăunător specificat, astfel încât este oportun să se autorizeze introducerea în Uniune a cartofilor de consum produși pe teritoriile lor. 
            
            
               (6)Pentru a se asigura că Bosnia și Herțegovina, Muntenegru, Serbia și Regatul Unit rămân indemne de organismul dăunător specificat, aceste țări terțe trebuie să aibă obligația de a transmite Comisiei, până la data de 30 aprilie a fiecărui an, rezultatele anchetelor din anul precedent, care confirmă că organismul dăunător specificat nu este prezent pe teritoriile lor, garantând astfel o perioadă de timp optimă pentru colectarea și transmiterea corespunzătoare a rezultatelor respective.
            
            
               (7)Prin urmare, rubrica 17, a patra coloană, literele (b) și (c) din anexa VI la Regulamentul de punere în aplicare (UE) 2019/2072 trebuie modificată în consecință, astfel încât să fie vizate, de asemenea, Bosnia și Herțegovina, Muntenegru, Serbia și Regatul Unit.
            
            
               (8)Din motive de claritate juridică, Deciziile de punere în aplicare 2012/219/UE și (UE) 2015/1199 trebuie abrogate.
            
            
               (9)Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
            
               ADOPTĂ PREZENTUL REGULAMENT:
            
            
               Articolul 1
            
            
               Anexa VI la Regulamentul de punere în aplicare (UE) 2019/2072 se modifică în conformitate cu anexa la prezentul regulament.
            
         
         
            
               Articolul 2
            
            
               Deciziile de punere în aplicare 2012/219/UE și (UE) 2015/1199 se abrogă.
            
            
               Articolul 3
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 25.11.2021
            
            
               
                     Pentru Comisie
               
               
                     Președinta
                     Ursula VON DER LEYEN
               
               
            
         
         
            
                  
                     (1)
                  
                        JO L 317, 23.11.2016, p. 4.
               
               
                  
                     (2)
                  
                        Regulamentul de punere în aplicare (UE) 2019/2072 al Comisiei din 28 noiembrie 2019 de stabilire a unor condiții uniforme pentru punerea în aplicare a Regulamentului (UE) 2016/2031 al Parlamentului European și al Consiliului în ceea ce privește măsurile de protecție împotriva organismelor dăunătoare plantelor, de abrogare a Regulamentului (CE) nr. 690/2008 al Comisiei și de modificare a Regulamentului de punere în aplicare (UE) 2018/2019 al Comisiei (JO L 319, 10.12.2019, p. 1).
               
               
                  
                     (3)
                  
                        Decizia de punere în aplicare 2012/219/UE a Comisiei din 24 aprilie 2012 recunoscând Serbia ca fiind indemnă de Clavibacter michiganensis ssp. sepedonicus (Spieckerman and Kotthoff) Davis et al. (JO L 114, 26.4.2012, p. 28).
               
               
                  
                     (4)
                  
                        Decizia de punere în aplicare (UE) 2015/1199 a Comisiei din 17 iulie 2015 de recunoaștere a Bosniei și Herțegovinei ca fiind indemnă de Clavibacter michiganensis ssp. sepedonicus (Spieckerman and Kotthoff) Davis et al. (JO L 194, 22.7.2015, p. 42).
               
            
      
    ---documentbreak--- 
      
         
         
            
               RO
            
            
               ANEXĂ
            
            
               La rubrica 17 din anexa VI la Regulamentul de punere în aplicare (UE) 2019/2072, textul din a patra coloană se înlocuiește cu următorul text:
            
            
               „Țări sau regiuni terțe, altele decât:
            
            
               (a)
                     Algeria, Egipt, Israel, Libia, Maroc, Siria, Elveția, Tunisia și Turcia;
            
            
               sau
            
            
               (b)
                     cele care îndeplinesc următoarele condiții:
            
            
               (i) sunt una dintre următoarele:
            
            
               Albania, Andorra, Armenia, Azerbaidjan, Belarus, Insulele Canare, Insulele Feroe, Georgia, Islanda, Liechtenstein, Moldova, Monaco, Macedonia de Nord, Norvegia, Rusia [numai următoarele părți: Districtul Federal Central (Tsentralny federalny okrug), Districtul Federal de Nord-Vest (Severo-Zapadny federalny okrug), Districtul Federal de Sud (Yuzhny federalny okrug), Districtul Federal al Caucazului de Nord (Severo-Kavkazsky federalny okrug) și Districtul Federal Volga (Privolzhsky federalny okrug)], San Marino și Ucraina;
            
            
               și
            
            
               (ii) îndeplinesc una dintre următoarele condiții:
            
            
               sunt recunoscute ca fiind indemne de Clavibacter sepedonicus (Spieckermann and Kotthoff) Nouioui et al., în conformitate cu procedura menționată la articolul 107 din Regulamentul (UE) 2016/2031 sau
            
            
               legislația lor este recunoscută ca fiind echivalentă cu normele Uniunii privind protecția împotriva Clavibacter sepedonicus (Spieckermann and Kotthoff) Nouioui et al. în conformitate cu procedura menționată la articolul 107 din Regulamentul (UE) 2016/2031;
            
            
               sau
            
            
               (c)
                     Bosnia și Herțegovina, Muntenegru, Serbia și Regatul Unit*, sub rezerva îndeplinirii următoarei condiții: prezentarea de către aceste țări terțe Comisiei, până la data de 30 aprilie a fiecărui an, a rezultatelor anchetelor efectuate în anul precedent care confirmă că organismul Clavibacter sepedonicus (Spieckermann and Kotthoff) Nouioui et al. nu este prezent pe teritoriul lor.
            
            
               _____________
            
            
               * În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentei anexe, trimiterile la Regatul Unit nu includ Irlanda de Nord.”